เรื่องร้องเรียน (ทางเท้า,ถนน,ร้องเรียน,ความปลอดภัย,กีดขวาง) วันที่ 2023-09-28 03:22:47 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039207

ขอให้แก้ไขปัญหาการตั้งโต๊ะจำหน่ายอาหารและเครื่องดื่มแอลกอฮอล์ หรือสุราบนทางบาทวิถี บริเวณร้านมุมอร่อย ถนนประชาสงเคราะห์ แขวงดินแดง เขตดินแดง กรุงเทพมหานคร จุดสังเกตร้านตั้งอยู่บริเวณมุมโค้งหัวถนนประชาสงเคราะห์ ฝั่งตรงข้ามกับตลาดห้วยขวาง และตรงข้ามกับแฟลตดินแดง (ไม่ทราบเลขที่) และอยู่ใกล้กับท่ารถโดยสารประจำทางสาย 74 (บันทึกตามผู้ร้องแจ้ง) เนื่องจากผู้ร้องแจ้งว่า ร้านดังกล่าวมีการตั้งโต๊ะจำหน่ายอาหารและเครื่องดื่มแอลกอฮอล์ หรือสุราบนทางบาทวิถี จำนวนหลายโต๊ะ ตั้งแต่เวลาประมาณ 18.00 - 07.00 น. ของวันถัดไป เป็นประจำทุกวัน ทำให้ไม่สามารถเดินบนทางบาทวิถีได้ ส่งผลให้ผู้ร้องและประชาชนได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1 ปี เบื้องต้นผู้ร้องเคยแจ้งเรื่องไปยังสำนักงานเขตดินแดง กรุงเทพมหานครแล้ว แต่ยังไม่สามารถแก้ไขปัญหาได้ ด้วยเหตุนี้ จึงประสงค์ให้หน่วยงานที่เกี่ยวข้องดำเนินการแก้ไขปัญหาการตั้งโต๊ะจำหน่ายอาหารและเครื่องดื่มแอลกอฮอล์บนทางบาทวิถี เพื่อบรรเทาความเดือดร้อนให้แก่ผู้ร้องและประชาชน โดยผู้ร้องได้รับทราบรายงานผลการพิจารณาจากทางกรุงเทพมหานคร ตามเลขที่รับแจ้ง 155701/65 (ครั้งที่ 1) เป็นที่เรียบร้อยแล้ว แต่ล่าสุดปัจจุบันวันที่ 15 ธันวาคม 2565 เวลาประมาณ 12.05 น. ผู้ร้องแจ้งว่า ยังคงพบเห็นร้านมุมอร่อยวางโต๊ะเก้าอี้บนบาทวิถีเช่นเดิม เป็นประจำทุกวัน ส่งผลทำให้ประชาชนต้องลงมาเดินบนถนน อาจจะก่อให้เกิดอันตรายต่อไปได้ จึงประสงค์ให้หน่วยงานที่เกี่ยวข้องดำเนินการแก้ไขปัญหาการตั้งโต๊ะจำหน่ายอาหารและเครื่องดื่มแอลกอฮอล์ หรือสุราบนทางบาทวิถี บริเวณร้านมุมอร่อยอีกครั้ง ผู้ร้องเคยร้องเรียนผ่านหมายเลขสายด่วน 1111 ตามเลขที่รับแจ้ง 155701/65 เบื้องต้นได้มีการแจ้งรายงานผลการปฏิบัติงานของกรุงเทพมหานคร ตามเลขที่รับแจ้ง 169475/65 (ครั้งที่ 2) ให้ทราบว่ากรุงเทพมหานคร โดยสำนักงานเขตดินแดง โดยฝ่ายเทศกิจ พร้อมเจ้าหน้าที่ได้เข้าดำเนินการตรวจสอบกรณีดังกล่าว เมื่อวันที่ 18 ธันวาคม 2565 เวลา 19.00 น. ไม่พบการตั้งวางโต๊ะเก้าอี้กีดขวางทางเท้า จึงได้ดำเนินการประชาสัมพันธ์ห้ามตั้งวางโต๊ะเก้าอี้กีดขวางทางเท้า และจัดเจ้าหน้าที่เทศกิจตรวจตราอย่างเข้มงวด โดยผู้ร้องแจ้งว่าปัจจุบันนี้ (วันที่ 21 ธันวาคม 2565) ในช่วงเวลาประมาณ 20.00 - 07.00 น ของวันถัดไป ยังพบเห็นมีการตั้งโต๊ะจำหน่ายอาหารและเครื่องดื่มแอลกอฮอล์ หรือสุราบนทางบาทวิถี ของร้านมุมอร่อยอยู่เช่นเดิม ทำให้พระสงฆ์ที่เดิน บิณฑบาต ตอนเช้า ต้องลงไปเดินบนถนน และประชาชนที่สัญจรผ่านบริเวณดังกล่าวไม่ได้รับความสะดวกในการสัญจรเป็นอย่างมาก ผู้ร้องจึงเห็นว่าควรให้เจ้าหน้าที่ของกระทรวงมหาดไทย (ส่วนกลาง) ลงพื้นที่เพื่อตรวจสอบและแก้ไขปัญหาดังกล่าว ประกอบกับผู้ร้องได้รับทราบรายงานผลการปฏิบัติงาน ตามเลขที่รับแจ้ง 172005/65 (ครั้งที่ 3) ระบุรายละเอียดว่า กรุงเทพมหานคร โดยสำนักงานเขตดินแดง โดยฝ่ายเทศกิจ พร้อมเจ้าหน้าที่ได้เข้าดำเนินการตรวจสอบกรณีดังกล่าว เมื่อวันที่ 25 ธันวาคม 2565 เวลา 20.00 น. ไม่พบการตั้งวางโต๊ะเก้าอี้จำหน่ายอาหารและเครื่องดื่มแอลกอฮอล์กีดขวางทางเท้า จึงได้ดำเนินการประชาสัมพันธ์ห้ามตั้งวางโต๊ะเก้าอี้กีดขวางทางเท้า และจัดเจ้าหน้าที่เทศกิจตรวจตราอย่างเข้มงวด แต่ผู้ร้องแจ้งว่าปัจจุบัน (วันที่ 22 มิถุนายน 2566 ช่วงเวลาประมาณ 05.00 น.) ยังคงพบเห็นมีการตั้งโต๊ะจำหน่ายอาหารและเครื่องดื่มแอลกอฮอล์ หรือสุราบนทางบาทวิถี ของร้านมุมอร่อยอยู่เช่นเดิม อีกทั้งยังมีการนำรถจักรยานยนต์ขึ้นมาจอดบนทางบาทวิถี บริเวณที่ใช้เป็นทางขึ้น-ลง สำหรับผู้พิการอีกด้วย ประกอบกับผู้ร้องได้รับทราบรายงานผลการปฏิบัติงาน ตามเลขที่รับแจ้ง Traffy Fondue (CFZGKN) (ครั้งที่ 4) ระบุรายละเอียดว่า กรุงเทพมหานคร โดยสำนักงานเขตดินแดง ขอเรียนว่า ร้านดังกล่าว เช่าพื้นที่ของการเคหะแห่งชาติ ในการประกอบกิจการค้า และเจ้าหน้าที่ได้ดำเนินการตรวจตรา กวดขัน ประชาสัมพันธ์ขอความร่วมมือตั้งวาง จำหน่ายสินค้ากีดขวางอย่างต่อเนื่อง แต่ผู้ร้องแจ้งว่าจนถึงปัจจุบัน (วันที่ 31 สิงหาคม 2566 ) ยังคงพบเห็นมีการตั้งโต๊ะจำหน่ายอาหารและเครื่องดื่มแอลกอฮอล์ หรือสุราบนทางบาทวิถี ของร้านมุมอร่อยอยู่เช่นเดิม ทำให้พระสงฆ์ที่เดิน บิณฑบาต ตอนเช้า ต้องลงไปเดินบนถนน อีกทั้งยังมีการนำรถจักรยานยนต์ขึ้นมาจอดบนทางบาทวิถี บริเวณที่ใช้เป็นทางขึ้น-ลง สำหรับผู้พิการอีกด้วย และยังมีลักษณะขยายการตั้งโต๊ะยาวเข้าไปด้านหน้า เป็นลักษณะยึดพื้นบาทวิถีทั้งหมด ทำให้คนไม่สามารถเดินได้ ทำให้ประชาชนเดินบนถนน ประกอบกับผู้ร้องได้รับทราบรายงานผลการปฏิบัติงาน  ตามเลขที่รับแจ้ง Traffy Fondue (A29T9C) (ครั้งที่ 5) ระบุรายละเอียดว่า กรุงเทพมหานคร โดยสำนักงานเขตดินแดง ฝ่ายเทศกิจ เจ้าหน้าที่ดำเนินการตรวจสอบแล้ว ร้านค้าบริเวณดังกล่าว เช่าพื้นที่การเคหะแห่งชาติ ซึ่ง มีการตั้งวาง โต๊ะเก้าอี้บางส่วนรุกล้ำ ทางเท้า เจ้าหน้าที่ได้มีการตรวจตรากวดขันประชาสัมพันธ์และดำเนินการตามความตามกฎหมายอย่างต่อเนื่องประจำ แต่ผู้ร้องแจ้งว่าจนถึงปัจจุบัน (วันที่ 26 กันยายน 2566) ยังคงประสบปัญหาเช่นเดิม ร้านฯ ยังคงมีการวางตั้งโต๊ะยาวเข้าไปด้านหน้า ยึดพื้นบาทวิถีทั้งหมด โดยผู้ร้องแจ้งว่าบาทวิถีสำหรับประชาชนทั่วไปสัญจรอยู่ด้านบนระดับเดียวกับร้านฯ ที่เช่าพื้นที่ของการเคหะแห่งชาติ ส่วนบาทวิถีต่างระดับที่อยู่ด้านล่างติดริมถนนเป็นทางเดินสำหรับผู้พิการเท่านั้น ร้านฯ ยังคงมีการวางตั้งโต๊ะยาวเข้าไปด้านหน้า ยึดพื้นบาทวิถีสำหรับประชาชนทั่วไปเช่นเดิม ไม่สามารถเดินสัญจรได้ ตั้งแต่เวลา 03.00 น. จนถึง 06.30 น. ประจำทุกวัน อีกทั้งยังมีรถจอดริมถนนหน้าร้าน ประชาชนไม่สามารถเดินบาทวิถีก่อนแล้วลงบันไดเพื่อมาข้ามทางม้าลายคนข้ามต่อไปได้ ไม่ได้รับความสะดวกในการสัญจรเป็นอย่างมาก จึงเห็นควรให้หน่วยงานที่เกี่ยวข้องตรวจสอบเพิ่มเติมและแก้ไขปัญหาดังกล่าวเพื่อบรรเทาความเดือดร้อน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata